钦定古今图书集成/理学汇编/经籍典/第071卷 > 《隋书》 > 《经籍志》
## 钦定古今图书集成/理学汇编/经籍典/第071卷 > 《隋书》 > 《经籍志》

《归藏》十三卷。〈注〉晋太尉参军薛贞注。

《周易》二卷。〈注〉魏文侯师《卜子夏传》残缺。梁六卷，
《周易》十卷。〈注〉汉魏郡太守京房《章句》。

《周易》八卷。〈注〉汉曲台长孟喜《章句》残缺。梁十卷。又有
汉单父长费直注《周易》四卷，亡。

《周易》九卷。〈注〉后汉大司农郑元注。梁又有汉南郡太
守马融注《周易》一卷，亡。

《周易》五卷。〈注〉汉荆州牧刘表章句。梁有汉荆州五业
从事宋忠，注《周易》十卷，亡。

《周易》十一卷。〈注〉汉司空荀爽注。

《周易》十卷。〈注〉“魏卫将军”王肃注。

《周易》十卷。〈注〉魏尚书郎王弼注《六十四卦》六卷，韩康
伯注《系辞》以下三卷，王弼又撰《易略例》一卷。梁有魏
大司农卿董遇注《周易》十卷，魏散骑常侍荀煇注《周
易》十卷，亡。

《周易》十卷。〈注〉吴太常姚信注。

《周易》四卷。〈注〉晋儒林从事黄颖注。梁有十卷，今残缺。
《周易》九卷。〈注〉吴侍御史虞翻注。

《周易》十五卷。〈注〉吴郁林太守陆绩注。

《周易》十卷。〈注〉“晋散骑常侍干宝”注。

《周易》三卷。〈注〉晋骠骑将军王廙注。残缺。梁有十卷，
《周易》八卷。〈注〉晋著作郎张璠注，残缺。梁有十卷，
《周易》马、郑、《二王四家集解》十卷。

《周易》荀爽《九家注》十卷。

《周易杨氏集》，二王注五卷。〈注〉梁有集马、郑二《王解》十
卷，亡。

《周易》十卷。〈注〉《蜀才注》梁有齐安参军费元珪注《周易九卷，谢氏注《周易》八卷，尹涛注《周易》六卷，亡。

《周易》十卷。〈注〉后魏司徒崔浩注。

《周易》十卷。〈注〉梁处士何引注。梁有临海令伏曼容注
《周易》八卷，侍中朱异集注；《周易》一百卷，又《周易集注》
三十卷，亡。

《周易》七卷。〈注〉《姚规注》。

《周易》十三卷。〈注〉《崔觐注》。

《周易》十三卷。〈注〉《傅氏注》。

《周易一帙》十卷。〈注〉《卢氏注》。

《周易系辞》二卷。〈注〉晋桓元注。

《周易系辞》二卷。〈注〉“《晋西中郎将谢万》等”注。

《周易系辞》二卷。〈注〉晋太常韩康伯注。

《周易系辞》二卷。〈注〉梁大中大夫宋褰注。又有宋东阳
太守卞伯玉注《系辞》二卷，亡。

《周易系辞》二卷。〈注〉《荀柔之注》。

《周易集注系辞》二卷。〈注〉梁有宋大中大夫徐爰注《系
辞》二卷，亡。

《周易音》一卷。〈注〉东晋太子前率《徐邈》撰。

《周易音》一卷。〈注〉东晋尚书郎李轨《弘范》撰。

《周易音》一卷。〈注〉范氏撰。

《周易并注音》七卷。〈注〉《秘书》学士陆德明撰。

《周易尽神论》一卷。〈注〉魏司空锺会撰。梁有《周易无互
体论》三卷，锺会撰，亡。

《周易象论》三卷。〈注〉晋尚书郎栾肇撰。

《周易卦序论》一卷。〈注〉晋司徒右长史杨乂撰。

《周易统略》五卷。〈注〉晋少府卿邹湛撰。

《周易论》二卷。〈注〉晋冯翊太守阮浑撰。

《周易论》一卷。〈注〉晋荆州刺史宋岱撰。梁有《拟周易说》
八卷，范氏撰；《周易宗涂》四卷，干宝撰；《周易问难》二卷，
王氏撰；《周易问答》一卷，杨州从事徐伯珍撰；《周易难
王辅嗣义》一卷，晋杨州刺史顾夷等撰；《周易杂论》十
四卷。亡。

《周易义》一卷。〈注〉宋陈令范歆撰。

《周易元品》二卷。

《周易论》十卷。〈注〉齐中书郎周颙撰。梁有三十卷，亡
《周易论》四卷。〈注〉范氏撰。

《周易统例》十卷。〈注〉《崔觐》撰。

《周易爻义》一卷。〈注〉干宝撰。

《周易乾坤义》一卷。〈注〉齐步兵校尉刘𤩽撰。梁又有齐
临沂令李玉之、梁释法通等《乾坤义》各一卷，亡
《周易大义》二十一卷。〈注〉梁武帝撰。

《周易几义》一卷。〈注〉梁南平王撰。梁有《周易疑通》五卷，
宋中散大夫何𬤇之撰；《周易四德例》一卷，刘𪩘撰；亡
《周易大义》一卷。〈注〉梁有《周易错》八卷，京房撰；《周易日
月变例》六卷，虞翻、陆绩撰；《周易卦象数旨》六卷，东晋
乐安亭侯李颙撰；《周易爻》一卷，马揩撰。亡。

《周易大义》二卷。〈注〉陆德明撰。

《周易释序义》三卷。

《周易开题义》十卷。〈注〉梁蕃撰。

《周易问》二十卷。

《周易义疏》十九卷。〈注〉宋明帝集群臣讲。梁又有《国子
讲易义》六卷，宋明帝《集群臣讲易义疏》二十卷，齐永
明《国学讲周易讲疏》二十六卷，又《周易义》三卷，沈林
撰，亡。

《周易讲疏》三十五卷。〈注〉梁武帝撰。

《周易讲疏》十六卷。〈注〉梁《五经》博士褚仲都撰。

《周易义疏》十四卷。〈注〉梁都官尚书萧子政撰。

《周易系辞义疏》三卷。〈注〉萧子政撰。

《周易讲疏》三十卷。〈注〉陈谘议参军张机撰。

《周易文句义》二十卷。〈注〉梁有拟《周易义疏》十三卷，
《周易义疏》十六卷〈注〉陈尚书左仆射周弘正撰
《周易私记》二十卷。

《周易讲疏》十三卷。〈注〉国子祭酒何妥撰。

《周易系辞义疏》二卷。〈注〉刘𪩘撰。

《周易系辞义疏》一卷。〈注〉梁武帝撰。

《周易系辞义疏》二卷。〈注〉萧子政撰。梁有“《周易乾坤三
象》《周易新图》各一卷，又《周易普元图》八卷，薛景和撰；
《周易大演通统》一卷，颜氏撰。”

《周易谱》一卷。

右六十九部，五百五十一卷。〈注〉《通计》亡书，合九十四
部，八百二十九卷。

“昔宓羲氏始画八卦，以通神明之德，以类万物之情，
盖因而重之，为六十四卦。及乎三代，实为三《易》。夏曰
《连山》，殷曰《归藏》”，周文王作卦辞，谓之《周易》，周公又作
爻辞，孔子为彖、象、系辞、《文言》、序卦、《说卦》《杂卦》，而子夏
为之传。及秦焚书，《周易》独以卜筮得存，唯失《说卦》三
篇，后河内女子得之。汉初，传《易》者有田何，何授丁宽，
宽授田王孙，王孙授沛人施雠、东海孟喜、琅邪梁丘
贺，由是有施、孟、梁丘之学。又有东郡京房，自云受《易》
于梁国焦延寿，别为京氏学，尝立，后罢。后汉施、孟、梁
丘、京氏凡四家并立，而传者甚众。汉初，又有东莱费直传《易》，其本皆古字，号曰《古文易》，以授琅邪王璜，璜
授沛人高相，相以授子康及兰陵毋将永，故有费氏
之学行于人闲，而未得立。后汉陈元、郑众皆传费氏
之学，马融又为其传，以授郑元。元作《易注》，荀爽又作
《易传》，魏代王肃、王弼并为之注。自是费氏大兴，高氏
遂衰。梁丘施氏、高氏亡于西晋，孟氏、京氏有书无师。
梁陈、郑元、王弼二注列于国学。齐代唯传郑义，至隋
王注盛行，郑学浸微，今殆绝矣。《归藏》汉初已亡。案晋
中经有之，唯载卜筮，不似圣人之旨。以本卦尚存，故
取贯于《周易》之首，以备殷《易》之缺。